# VELKOMMEN TIL AKTIVITETSLEDERKURS

Badmintonkretsen Vest har i samarbeid med NBF gleden av å invitere til aktivitetslederkurs helgen 27-28 februar 2016.

Aktivitetslederkurs er rettet mot de som skal trene barn samt foreldre til barn som trener badminton. Kurset inneholder lek, koordinasjonsøvelser og grunnleggende badmintonteknikk. Vi oppfordrer alle spillere i U15/17/19/Senior klassene som ikke har kurset fra før til å melde seg på. Det er også lov å repetere om det er lenge siden du har deltatt på tilsvarende kurs!! I tillegg er alle foreldre til spillere velkommen. Det er utrolig greit å vite litt om badminton og basis teknikker når man har barn og unge som spiller.

Birna Petersen, trener i Sandefjord Badmintonklubb vil holde aktivitetslederkurset for oss. Birna er utdannet fra Idrettshøyskolen på Island og Danmarks Trenerskole. Hun har 18 års trenererfaring fra Island, Danmark og Norge. Hun er tidligere juniorlandslagstrener og har som spiller en rekke landslagskamper for Island både som junior og senior spiller.

**Detaljer:**

Dato: 27-28 Februar 2016

Tid: Lørdag 10:00-17:00. Søndag 10:00-15:00

Sted: Tertnes Badmintonhall

Trenere: Birna Petersen

Pris: Egenandel på NOK 300 belastes klubbene i etterkant basert på påmeldingen. Matpakke og transport må du ordne med selv! Vi stiller med frukt i pausene og baller.

Påmelding: Ved mail til post@bkvest.no med navn, klubb og alder.

Påmeldingsfrist: Snarest og innen 5/2/2016

**Vennligst merk: Ved behov kan man ordne overnatting i Tertnes Badmintonhall. Det er også tilgang til kjøkken og garderober. Ved behov for overnatting bestilles dette samtidig med påmeldingen din.**

Mvh

Styret

Badmintonkretsen Vest